Paulinija

Paulinija (Paullinia) – sapindinių (Sapindaceae) šeimos krūmų, nedidelių medžių ir lianų gentis, paplitusi Centrinės ir Pietų Amerikos tropikuose, Karibuose.

Gentis pavadinta vokiečių botaniko Christian Franz Paullini, atradusio šią gentį, garbei.

Žymiausia genčiai priklausanti rūšis yra gvaraninė paulinija arba guarana, naudojama kaip kavos pakaitalas bei žaliava vaistams. Kofeininė paulinija naudojama medicininėms reikmėms. Kai kurių paulinijų sula yra labai toksiška ir vietinių indėnų naudojama nuodams strėlių antgaliams gaminti.

Rūšys 

Kai kurios rūšys:
 Paullinia alata
 Gvaraninė paulinija (Paullinia cupana)
 Paullinia cururu
 Paullinia fuscescens
 Paullinia pinnata
 Paullinia plumieri
 Paullinia weinmannifolia
 Kofeininė paulinija (Paullinia yoco)

Sapindiniai